Id-Deċiżjoni tal-Kummissjoni
tas-17 ta’ Marzu ta’ l- 2000
li jemenda d-Deċiżjoni 1999/710/KE rigward it-tfassil ta’ listi proviżorji ta’ stabbilimenti ta’ pajjiżi terzi għal liema l-Istati Membri jawtoriżżaw l-importazzjoni ta’ laħam ikkapuljat u preparazzjonijiet tal-laħam
(notifikat bid-dokument numru C(2000) 700)
(Test b’rilevanza ŻEE)
(2000/252/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea,
Wara li kkunsidrat id-Deċiżjoni tal-Kunsill 95/408/KEE tat-22 ta’ Ġunju ta’ l-1995 fuq il-kundizzjonijiet għat-tlugħ, f’perijodu intermedju, listi proviżorji ta’ stabbilimenti ta’ pajjiżi terzi minn liema l-Istati Membri huma awtoriżżati sabiex jimportaw ċerti prodotti ta’ oriġini ta’ l-annimali, prodotti tal-ħut jew molluski ħajjin b’żewġ valvi [1], kif emendat permezz tad-Deċiżjoni 98/603/KE [2], u b’mod partikolari l-Artikolu 2(1) u l-Artikolu 7 tiegħu,
Billi:
(1) 1. Lista proviżorja ta’ stabbilimenti prodotti minn laħam ikkapuljat u preparazzjonijiet tal-laħam ġiet stabbilita permezz tad-Deċiżjoni tal-Kummissjoni 1997/710/KE [3].
(2) 2. Il-Brażil, iċ-Ċili, l-Ungerija, l-Iżrael, il-Polonja u t-Tajlandja bagħatu lista ta’ stabbilimenti li jipproduċu laħam ikkapuljat u preparazzjonijiet tal-laħam u għal liema l-awtoritajiet responsabbli jiċċertifikaw li l-istabbilimenti huma in konformità mar-regoli tal-Komunità.
(3) 3. Listi proviżorji ta’ stabbilimenti li jipproduċu l-laħam ikkapuljat u preparazzjonijiet tal-laħam jistgħu jkunu hekk stabbiliti għall-Brażil, iċ-Ċili, l-Ungerija, l-Iżrael, il-Polonja u t-Tajlandja in konformità mal-proċedura stabbilita fid-Deċiżjoni 95/408/KEE in rispett ta’ ċerti pajjiżi.
(4) 4. Ċerti pajjiżi terzi ma bagħatux il-lista ta’ l-istabbilimenti fil-ħin; għalhekk huwa neċessarju li jkun mogħti bħal miżura tranżitorja f’perijodu addizzjonali sabiex jimportaw preparazzjonijiet tal-laħam minn dawn il-pajjiżi terzi sabiex ma jfixklux in-negozju.
(5) 5. F’din l-eventwalità l-Istati Membri jkunu responsabbli għalhekk sabiex jassiguraw ruħhom li l-istabbilimenti minn fejn jimportaw il-preparazzjonijiet tal-laħam ilaħqu r-rekwiżiti li ma humiex inqas ħorox mir-rekwiżiti tal-Komunità.
(6) 6. Il-miżuri provduti għalihom f’din id-Deċiżjoni huma in konformità ma’ l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
1. It-test ta’ l-Anness ta’ din id-Deċiżjoni huwa miżjud ma’ l-Anness tad-Deċiżjoni 1999/710/KE.
2. Rigward pajjiżi terzi barra dawk fl-Anness tad-Deċiżjoni 1999/710/KE, l-Istati Membri jistgħu jawtoriżżaw ‘il istabbilimenti għall-importazzjoni ta’ preparazzjoniji tal-laħam sal-1 ta’ Settembru ta’ l-2000.
Artikolu 2
Din id-Deċiżjoni hija ndirizzata lill-Istati Membri.
Magħmul Brussel, is-17 ta’ Marzu ta’ l-2000.